АҞӘА, рашәара 12 – Sputnik. Шьамтәыла аҳауаҽацәыхьчаратә система апровинциа Дераа аҿы ахашауха Израиль имҩаԥнагаз аракетатә жәылара аԥнарҟәҟәааит. Абри атәы аанацҳауеит РИА Новости.
Шьамтәылатәи аканал Ikhbariya адыррақәа рыла, израильаа аҳаракыра Телль аль-Хара иалахысуан.
Егьи шьамтәылатәи аканал Syria TV адыррақәа рыла, израильтәи ажәыларақәа шьамтәылатәи арадарқәа аԥырхага рырҭон.
"Израиль аракетатә жәылара ашьҭахь "аелектронтә еибашьра" мҩаԥнагеит: шьамтәылатәи арадарқәа аԥырхага рыҭан", - ҳәа аҳәоит аканал адырраҭараҿы.
Израильтәи аруаа аамҭа-аамҭала шьамтәылатәи аобиектқәа ирылахысуеит.
Убас, аракетатә жәылара мҩаԥган ииасыз амчыбжь азы. Усҟан Израиль аԥыза-министр Биниамин Нетаниаху уи зыхҟьо Иран Шьамтәыла аҽышьақәнамырхарц ауп ҳәа аҳәамҭа ҟаиҵеит.